สวัสดีค่ะ อยากปรึกษาค่ะหนูอายุ20ปี ประจำเดือนมาไม่เคยปกติตั้งแต่เด็ก 5เดือน6เดือนมาที แล้วทีนี้หนูมีอะไรกับแฟนแต่ใช้ถุงยางคุมกำเนิดเช็คทั้งก่อนใส่แหละหลังว่ารั่วไหม ปรากฎว่าไม่รั่วค่ะ แล้วทีนี้ผ่านไปประมาณครึ่งเดือนหนูมีอาการเจ็บหัวนมแล้วก็ตกขาวเยอะนี่มีสิทธิตั้งครรภ์มั้ยคะ หรือเป็นแค่อาการก่อนมีประจำเดือนคะ
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1- 2%ดังนั้นถ้าใส่ถุงยางอนามัยไว้ตลอด ไม่รั่ว โอกาสตั้งครรภ์มีน้อยมาก ตอนนี้ที่ประจำเดือนมาไม่ปกติ อาจจะเป็นความผิดปกติที่เป็นอยู่เดิม แต่ควรยืนยันการตั้งครรภ์ร่วมไปด้วย สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป อาการเจ็บหัวนมและตกขาวมามาก ไม่ได้จำเพาะเจาะจงต่อการตั้งครรภ์โดยนอกจากการตั้งครรภ์ สาเหตุที่ทำให้ประจำเดือนมาไม่เป็นรอบเดือนได้เช่น ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล ซึ่งแพทย์จะตรวจหาสาเหตุทางกายต่างๆที่เป็นไปได้ให้ก่อนค่ะ